Verwag jy te veel van jou kind? - Find an educational psychologist in South Africa
Verwag jy te veel van jou kind?
Home Afrikaanse artikels Verwag jy te veel van jou kind?
kinders, kinders se emosies
Vermoed jy dat jy dalk te veel druk op jou kinders plaas? Kla jou kind gereeld dat sy oorwelding voel of voel dat sy nie goed genoeg is nie of niks kan reg doen nie? Is woede-uitabrstings en tranedalle 'n gereelde verskynsel in jou huis ? Indien wel , is dit dalk nodig om jou verwagtinge van jou kind te ontleed.
Ouers wat onrealistiese verwagtinge van hul kinders het en baie druk op hul plaas om te presteer doen dit dikwels met die heel beste intensies, maar dit is belangrik om te onthou dat daar 'n groot verskil is tussen wat jy VAN jou kind wil he, en wat jy VIR haar wil he.
As mense is ons nou meer behep met die idee van "self" as ooit tevore. Sosiale media platforme lewer alewig beelde wat dit laat voorkom dat almal om ons skynlik 'n "glanslewe" lei en presteer, maar ons moet altyd probeer onthou dat dit slegs die skeefgetrekte werklikheid is wat die sosiale media skep en dat dit net mense se glansoomblike en nie 'n glanslewe is wat uitgebeeld word nie.
Jy het dalk nog altyd sekere drome vir jou kind gekoester, maar soos wat hy ouer raak en sy eie identiteit begin ontwikkel is jou drome dalk nie deel van wie hy is en wil wees nie. Daar is ook 'n natuurlike mags verskuiwing in jul verhouding soos wat jou kind ouer word en hy al hoe meer sy eie wil begin ontwikkel.
As jy meer verwag van jou kind as wat hy kan bied gaan julle albei konstant teleurgesteld voel. Dit mag daartoe lei dat jou kind moedeloosheid en depressief voel, 'n swak self-beeld ontwikkel en teen jou en ander magsfigure rebelleer. Dit gee ook onderling vir 'n kind die boodskap dat hy nie goed genoeg is vir sy ouers nie en dat hy moet uitblink om deur hulle aanvaar te word.
Wees lief vir jou kind vir wie hy is, nie vir sy prestasies nie. Onthou – dit gaan eerstens oor jou kind se totale menswees – nie net sekere van sy sterkpunte nie.
Moenie te hard op JOUSELF wees nie. Onrealistiese verwagtinge kom baie van die druk wat OUERS self voel om hul kinders so groot te maak dat hulle alles in die wereld kan he.
Moedig jou kind aan om sy doele te bereik, maar maak seker dat jy nie die een is wat al die besluite neem nie.
Leer jou kinders dat foute en mislukkings aanvaarbaar is, omdat hy hieruit kan leer.
Prys jou kinders vir die harde werk wat hulle in 'n projek insit eerder as hul resultate.
Laat hulle toe om klein besluite op hul eie te maak en wees bereid om te onderhandel wanneer dit by groter besluite kom.